Diari Oficial de la Generalitat Valenciana


Sumari del DOGV 6244, del 13-04-2010 (2010/3457)

Plec de clàusules administratives i prescripcions tècniques que ha de regir el procediment obert, i en la modalitat de procediment de selecció basat en diversos criteris, per a la selecció de l'empresari constructor de les obres d'urbanització del Programa d'Actuació Integrada de la Unitat d'Execució 7.5 del Pla General d'Ordenació Urbana d'Aspe.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3457


Data del document
:   15-03-2010

Organisme emissor
:   Inmuebles Elxas, SL

Tipus de document
:   Anunci

Anàlisi jurídica

 Descriptors 

:   * Aspe
    * pla d'urbanisme
    * empresa privada

Plec de clàusules administratives i prescripcions tècniques que ha de regir el procediment obert, i en la modalitat de procediment de selecció basat en diversos criteris, per a la selecció de l'empresari constructor de les obres d'urbanització del Programa d'Actuació Integrada de la Unitat d'Execució 7.5 del Pla General d'Ordenació Urbana d'Aspe. [2010/3457]  
Índex  
1. Objecte.   
2. Règim jurídic, normativa i naturalesa jurídica del contracte.   
3. Pressupost base de licitació.   
4. Termini d'execució del contracte d'obres d'urbanització.  
5. Procediment d'adjudicació.   
6. Publicitat del procediment.   
7. Capacitat per a contractar.   
8. Classificació del contractista.   
9. Garantia provisional, definitiva i complementària.   
10. Termini i lloc de presentació d'ofertes.   
11. Presentació d'ofertes pels interessats.  
12. Criteris d'adjudicació del procediment.  
13. Òrgan de contractació.   
14. Procediment d'adjudicació.   
14.1. Obertura i qualificació de la documentació administrativa (sobre A).  
14.2. Obertura del sobre B): valoració de les propostes tècniques.   
14.3. Obertura del sobre C): valoració del concurs. Proposta d'adjudicació.  
15. Adjudicació.   
15.1. Adjudicació provisional.   
15.2. Adjudicació definitiva.   
16. Despeses a càrrec de l'adjudicatari.   
17. Formalització del contracte.   
18. Duració del contracte.   
19. Execució del contracte.   
19.1. Risc i ventura del contractista i revisió de preus.   
19.2. Documents tècnics per a l'execució de les obres.   
19.3. Obligacions laborals i socials.   
19.4. Direcció facultativa de les obres.  
19.5. Iniciació de les obres d'urbanització de la UE-7.5 d'Aspe.   
19.6. Assajos i anàlisi de materials i unitats d'obra.   
19.7. Recepció i recusació de materials i productes.   
19.8. Senyalitzacions d'obres.   
19.9. Unitats d'obres defectuoses, mal executades o no ajustades al projecte.   
19.10. Modificacions imposades o autoritzades per l'Ajuntament d'Aspe.   
19.11. Preus contradictoris.   
20. Certificats i formes de pagament.   
21. Compliment de l'execució de les obres.   
22. Termini de garantia.  
23. Resolució del contracte.   
24. Responsabilitat del contractista per vicis ocults.   
25. Penalitats.   
26. Solució arbitral d'incidències.   
ANNEX I  
Plec de clàusules administratives que ha de regir el procediment obert, en la modalitat de procediment de selecció basat en diversos criteris, per a la selecció de l'empresari constructor de les obres d'urbanització del Programa d'Actuació Integrada de la Unitat d'Execució 7.5 del Pla General d'Ordenació Urbana d'Aspe.  
1. Objecte  
Constitueix l'objecte del present plec de clàusules administratives particulars regular el procediment per a la selecció de l'empresari constructor de les obres d'urbanització del Programa d'Actuació Integrada de la Unitat d'Execució 7.5 del Pla General d'Ordenació Urbana d'Aspe, segons el projecte d'urbanització de l'esmentat àmbit urbanístic aprovat definitivament per l'Ajuntament d'Aspe el dia 10 de febrer de 2009 (BOP 18.08.2009).  
Al mateix temps el present plec de clàusules administratives particulars estableix les condicions d'execució de les esmentades obres per part de qui resulte adjudicatari de la licitació privada que l'urbanitzador seleccionat (la societat mercantil Inmuebles Elxas, SL, ha de desenvolupar de conformitat amb el que disposa l'article 120.2 de la Llei 16/2005, de 30 de desembre, Urbanística Valenciana (d'ara en avant LUV) i articles 357 i següents del Decret 67/2006, de 12 de maig, pel qual s'aprova el Reglament d'Ordenació i Gestió Urbanística i Territorial (d'ara en avant ROTGU).  
D'acord amb això el present plec de clàusules administratives particulars prevaldrà sobre qualsevol determinació del projecte d'urbanització redactat per l'entitat Inmuebles Elxas, SL, aprovat definitivament per l'Ajuntament d'Aspe.  
2. Règim jurídic, normativa aplicable i naturalesa jurídica del contracte  
La preparació i adjudicació del contracte de les obres d'urbanització de l'àmbit urbanístic del PAI de la Unitat d'Execució 7.5 del PGOU d'Aspe es regirà pel que preveu aquest plec de clàusules administratives, pel plec de prescripcions tècniques i la següent normativa:  
- La Llei 16/2005, de 30 de desembre, Urbanística Valenciana (d'ara en avant, LUV).  
- El Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU).  
- Llei 30/2007, de 30 d'octubre, de Contractes del Sector Públic.  
- Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques (d'ara en avant RGLCAP).  
- Reial Decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de Contractes del Sector Públic (d'ara en avant RD 817/2009).  
- Les restants normes del dret administratiu que siguen aplicables i, i si no hi ha aquesta última, les normes del dret privat.  
Les relacions entre l'urbanitzador i l'empresari constructor seleccionat a l'empara del present plec de clàusules administratives particulars tindran, de conformitat amb l'article 160.8 de la LUV, una naturalesa privada, i s'hi aplicarà el que s'estableix en l'article 211 de la Llei 30/2007, de Contractes del Sector Públic.  
Per tant, quant al compliment, efectes i extinció d'aquest contracte regirà el dret privat, en allò no previst en aquest plec de clàusules administratives particulars, plec de prescripcions tècniques i el contracte que, en compliment del que disposen aquests, es formalitze entre l'urbanitzador i l'empresari constructor finalment seleccionat.  
3. Pressupost base de licitació  
El pressupost base de licitació, de conformitat amb la proposició juridicoeconòmica que va resultar adjudicatària del Programa per al Desenvolupament de l'Actuació Integrada de la Unitat d'Execució 7.5 del PGOU d'Aspe és de 4.553.223,35 euros (quatre milions cinc-cents cinquanta-tres mil dos-cents vint-i-tres euros i trenta-cinc cèntims), impost sobre el valor afegit exclòs.  
Els interessats presentaran oferta a la baixa, respecte del pressupost base de licitació indicat, en moneda euro (?) i amb l'impost sobre el valor afegit a banda (16%).  
Amb caràcter general, l'oferta que es presente comprendrà totes les despeses directes i indirectes que el contractista haja de realitzar per a la normal execució de l'obra contractada, i qualssevol altres que siguen aplicables segons les disposicions vigents (seguretat, control de qualitat, etc.), i qualsevol classe d'impostos i llicències tant municipals, provincials i estatals, així com qualsevol altre que es derive de les clàusules d'aquest plec.  
El licitador presentarà en la seua oferta una llista de mesuraments individualitzats per partides, i haurà de reflectir si hi ha diferències de mesurament detectat respecte del projecte d'urbanització.  
En el cas que es produïsquen modificacions imposades o autoritzades a l'urbanitzador per l'Ajuntament d'Aspe caldrà ajustar-se al que disposa la clàusula 19.10 d'aquest plec.  
L'import del contracte que es formalitze, que serà el que resulte de l'adjudicació, comprendrà el pressupost d'execució material més les despeses generals, el de benefici industrial del contractista i el de l'impost sobre el valor afegit.  
A més, el preu pel qual s'oferisca executar l'obra, inclourà l'elaboració del Pla de Seguretat i Salut existent en el projecte i el seguiment d'aquest pla per personal qualificat i l'execució i subministrament de materials i equips necessaris per a dur a terme dit pla.  
L'import indicat no patirà cap variació, ni per majors ni per menors mesuraments, revisions de preus, etcètera (excepte els justificats en el present plec), i caldrà incloure en preu tancat totes aquelles unitats o partides, encara que no hi figuren en cap dels documents al·ludits i tampoc no ho facen en la resta, així com aquells que tot i no constar en cap dels documents esmentats, s'entenguen necessaris per a la correcta execució de les obres segons el criteri de la direcció facultativa. A aquest efecte, el contractista manifestarà haver comprovat aquests documents, revisats els mesuraments, i donar conformitat a tots els anteriors extrems mitjançant l'oferta a preu tancat per l'import anteriorment esmentat. El contractista acceptarà igualment a càrrec seu les possibles variacions que puguen produir-s'hi com a conseqüència dels problemes d'adaptació a la topografia real dels terrenys, així com els derivats de la falta de concreció de les unitats actuals del projecte.  
De conformitat amb el que disposa l'article 77.2 de la LCSP, l'exclusió de la procedència de la revisió de preus es justifica en el contingut propi de la LUV, que preveu el procediment de retaxació de càrregues com un sistema de penalització per a l'agent urbanitzador.  
4. Termini d'execució del contracte d'obres d'urbanització  
El termini d'execució de les obres serà díhuit (18) mesos, comptadors des de l'endemà de la data de l'acta de comprovació del replantejament.  
L'acta de comprovació de replantejament es realitzarà en el termini màxim de dos mesos des que adquirisca fermesa en via administrativa l'acord d'aprovació definitiva del Projecte de Reparcel·lació de la UE 7.5, i s'estimarà que la reparcel·lació quedarà aprovada en un termini aproximat de sis mesos després de l'adjudicació del contracte de les obres d'urbanització. La comprovació del replantejament de les obres s'efectuarà en presència de l'adjudicatari o del seu representant, de conformitat i amb els efectes previnguts en l'article 212 de la LCSP i 139, 140 i 141 del RGLCAP.  
Amb caràcter previ a l'inici de les obres, l'urbanitzador podrà requerir a l'empresari constructor seleccionat perquè realitze operacions preparatòries com ara instal·lació i replega de materials o equips de maquinària adscrits a l'obra, desbrossaments, preparació del terreny l'import del qual es repercutirà en el primer certificat parcial d'obra una vegada iniciades aquestes a partir de l'acta de replantejament.  
Aquestes actuacions preparatòries no es tindran en consideració als efectes del còmput del termini màxim establit per a l'execució de les obres, el qual es realitzarà, com s'ha dit, a partir de la data de l'acta de comprovació del replantejament.  
5. Procediment d'adjudicació  
El contracte que es formalitze sobre la base del present plec de clàusules administratives s'adjudicarà pel procediment obert establit en l'article 141 i següents de la Llei de Contractes del Sector Públic, tramitació ordinària, mitjançant el sistema de procediment basat en diversos criteris de selecció regulat en els articles 134 i següents de la LCSP.  
6. Publicitat del procediment  
L'anunci del present procediment de licitació per a la contractació per l'urbanitzador de les obres d'urbanització de l'àmbit d'actuació urbanística del Programa d'Actuació Integrada de la Unitat d'Execució 7.5 del PGOU d'Aspe es va enviar a publicar el dia 8 de març de 2010, de conformitat amb el que establix l'article 359 del ROGTU, al Diari Oficial de la Unió Europea i, amb posterioritat, en el Diari Oficial de la Comunitat Valenciana.  
Així mateix, l'entitat contractant podrà disposar, amb caràcter discrecional, la publicació en altres diaris oficials així com en premsa, fins a un import màxim de 3.000 euros.  
7. Capacitat per a contractar  
Podran contractar amb l'urbanitzador del Programa d'Actuació Integrada de la Unitat d'Execució 7.5 del PGOU d'Aspe les persones naturals o jurídiques, espanyoles o estrangeres, que tinguen plena capacitat d'obrar, acrediten solvència econòmica, financera, tècnica i professional en la forma que s'indica en la clàusula 11.1 del present plec, i no estiguen afectats per cap de les circumstàncies que enumera l'article 49 de la LCSP com prohibitives per a contractar.  
Tampoc podran participar en la licitació les empreses que es troben incurses en les prohibicions específiques per a concórrer a aquesta licitació establides en l'article 120.3 i 4 de la LUV, açò és:  
a) Les persones físiques o jurídiques que hagen participat en la investigació, experimentació, estudi o desenvolupament d'algun instrument que afecte l'ordenació de la unitat d'execució 7.5 del PGOU d'Aspe.  
b) El propi urbanitzador o una empresa vinculada a aquest, en els termes establits en l'article 129.4 de la LCSP.  
Es podran presentar a la licitació unions temporals d'empreses que es constituïsquen temporalment a aquest efecte (sense que siga necessària la formalització d'aquestes en escriptura pública fins que s'haja efectuat l'adjudicació definitiva), per empreses que no estiguen incurses en cap de les prohibicions per a contractar establides, les quals respondran solidàriament davant de l'urbanitzador davant del qual nomenaran un representant o apoderat únic. Per al còmput dels fons propis en cas d'UTE, es prendrà l'import de cada empresa ponderat pel seu percentatge de participació en la UTE.   
8. Classificació del contractista  
8.1. Classificació requerida.  
 Als efectes previstos en l'article 54 i següents de la LCSP serà requisit per a concórrer a aquesta licitació haver obtingut prèviament la classificació en els grup-subgrup-categoria següents:  
  
8.2. Empresaris no espanyols d'estats membres de la Comunitat Europea.  
 Als empresaris no espanyols d'estats membres de la Comunitat Europea no els serà exigible en cap cas el document acreditatiu de la classificació, per la qual cosa serà suficient que acrediten la seua solvència economicofinancera i tècnica a través dels següents mitjans:  
- Solvència econòmica i financera: per un o més dels mitjans d'acreditació continguts en l'article 64 de la LCSP.  
- Solvència tècnica: per un o més dels mitjans d'acreditació continguts en l'article 65 de la LCSP.  
A més, hauran d'acreditar la seua inscripció en un registre professional o comercial en les condicions previstes per la legislació de l'estat on estiguen establits. Tot això sense perjudici del que estableix l'article 73 de la LCSP.  
8.3. Classificació de les UTE.  
Quan a la licitació concórrega una UTE, totes les empreses que la formen hauran d'haver obtingut prèviament la classificació com a empreses d'obres. No obstant això, es considerarà que compleixen la classificació exigida a través de l'acumulació de les classificacions que tinga en cada una de les empreses integrants de la UTE, fins a complir l'exigida en aquest plec en els termes que preveu l'article 52 del RGLCAP.  
9. Garantia provisional, definitiva i complementària  
9.1. Garantia provisional.  
Els qui desitgen prendre part en el procediment d'adjudicació hauran de constituir una garantia provisional a favor de l'urbanitzador del Programa d'Actuació Integrada de la Unitat d'Execució 7.5 del PGOU d'Aspe, per un import del 3% del pressupost base de licitació, és a dir 136.596,70 euros (cent trenta-sis mil cinc-cents noranta-sis euros i setanta cèntims) exclòs l'IVA, de conformitat amb el que disposa l'article 91 de la LCSP.  
La garantia provisional es podrà constituir en qualsevol de les formes replegades en l'article 91 de la LCSP, i es tornaran d'ofici als licitadors, excepte a l'adjudicatari, al qual se li tornarà immediatament després de l'adjudicació definitiva del contracte.  
9.2. Garantia definitiva.  
Darrere de l'adjudicació, l'adjudicatari, amb caràcter previ a la formalització del contracte amb l'urbanitzador, haurà de prestar garantia definitiva per un import equivalent al 5% de l'import de l'adjudicació exclòs IVA (entés aquest com el valor de les obres a executar per l'adjudicatari del concurs), de conformitat amb l'article 367 del ROGTU i l'article 83 i següents de la LCSP, a favor de l'urbanitzador.  
La garantia definitiva respondrà dels conceptes següents:  
a) De les penalitats imposades al contractista quant a l'execució del contracte, en especial les compreses en l'article 196 de la LCSP, quan no puguen deduir-se dels certificats.  
b) De les obligacions derivades del contracte, de les despeses originades a l'administració actuant o a l'urbanitzador per la demora del contractista en el compliment de les seues obligacions i dels danys i perjudicis ocasionats a aquests amb motiu de l'execució del contracte o en el supòsit d'incompliment d'aquest, sense resolució.  
c) De la confiscació que puga decretar-se en els casos de resolució del contracte, d'acord amb el que estableix aquest.  
9.3. Garantia definitiva complementària.  
En el cas que l'adjudicació es realitze a favor d'un empresari la proposició del qual haguera estat incursa inicialment en presumpció de temeritat, de conformitat amb el que estableix la clàusula 12 del present plec, s'exigirà al contractista, a l'empara del que preveu l'article 367.2 del ROGTU, la constitució d'una garantia definitiva complementària pel 20% de l'import d'adjudicació del concurs, que substituirà a la del 5% prevista en l'apartat 2.  
Per a la constitució d'aquesta garantia, i, si escau, la complementària, es tindrà en compte:  
a) Si es constitueix mitjançant aval, només podrà ser emés per algun dels bancs, caixes d'estalvi, cooperatives de crèdit, establiments financers de crèdit i societats de garantia recíproca autoritzats per a operar a Espanya.  
b) Si es constitueix mitjançant contracte d'assegurança de caució, només podrà ser emés per entitats asseguradores autoritzades per a operar en el ram de caució, i s'haurà de lliurar el certificat del contracte al corresponent òrgan de contractació.  
c) En ambdós casos, s'ajustaran als models que consten als annexos V i VI, respectivament, del RGLCAP, si bé se substituiran les referències a la Caixa General de Dipòsits per urbanitzador, i estaran intervinguts per notari.  
9.4. Formalitats de les garanties provisionals i definitives.  
S'aplicaran els articles 58 i 61 del RGLCAP quant a les formalitats a complir a l'hora de constituir aquesta garantia.  
9.5. Devolució i cancel·lació de les garanties.  
La devolució i cancel·lació de les garanties s'efectuarà de conformitat amb el que disposen els articles 90 de la LCSP i 65.2.3 del RGLCAP.  
La garantia definitiva només es tornarà una vegada conste acreditat el compliment, per part del contractista, de les obligacions contretes com a conseqüència del present contracte i transcorregut el termini de garantia d'un any previst en la clàusula 23 d'aquest plec.  
A aquest efecte s'entendrà complida l'obligació de l'adjudicatari en el moment en què s'expedisca un certificat de final d'obra i aquesta siga rebuda per l'Ajuntament d'Aspe per complir les condicions adequades per a ser destinada a l'ús públic.  
10. Termini i lloc de presentació d'ofertes  
10.1. Termini.   
El termini perquè els licitadors puguen formular les seues proposicions en plica segellada amb la documentació requerida de conformitat amb el present plec serà de 52 dies, a comptar des de la data d'enviament de l'anunci del procediment de licitació al Diari Oficial de la Unió Europea, que precedirà a qualsevol altra publicitat.   
El mateix anunci serà publicat en el Diari Oficial de la Comunitat Valenciana, amb indicació expressa de la data d'enviament de l'anunci al Diari Oficial de la Unió Europea.  
Durant el termini de presentació de proposicions, els interessats podran examinar a la notaria que es designa en la clàusula següent, per a la presentació de proposicions, el corresponent projecte d'urbanització i el plec de clàusules administratives, així com la resta de documentació de l'expedient de contractació i podran sol·licitar totes els aclariments que consideren convenients.  
10.2. Lloc de presentació.   
Les proposicions es presentaran dins del termini establit en l'apartat anterior a la notaria del notari Luis Barnes Romero o el que legalment el substituïsca, sítia al carrer Honda, número 4, baixos (passatge), a Aspe, en horari de dilluns a divendres, de 09.30 h a 14.00 h (tel. 789 727 132), i aniran adreçades per a la tramitació a l'urbanitzador del Programa d'Actuació Integrada de la Unitat d'Execució 7.5 del PGOU d'Aspe.  
En el cas que el aquest termini finalitze en dissabte, diumenge o festiu, el termini es prorrogarà fins al següent dia hàbil.  
Les proposicions es presentaran en sobre tancat, identificats, al seu exterior, amb indicació de la licitació a què es concorre «Obres d'urbanització del Programa d'Actuació Integrada de la Unitat d'Execució 7.5 del PGOU d'Aspe», i firmats pel licitador o la persona que la represente i la indicació del nom i cognoms o la raó social de l'empresa.  
Cada licitador només podrà presentar una proposició. Tampoc podrà subscriure una proposta en UTE amb altres si ho ha fet individualment o figurar en més d'una UTE. La infracció d'aquestes normes donarà lloc a la no-admissió de totes les propostes subscrites per aquest.  
Quan les proposicions s'envien per correu, el licitador haurà de justificar la data d'imposició de l'enviament en l'oficina de Correus i anunciar a l'òrgan de contractació la remissió de l'oferta mitjançant burofax a la notaria indicada més amunt. Sense la concurrència d'ambdós requisits no serà admesa la proposició si és rebuda pel notari després de la data i l'hora d'acabament del termini de presentació de pliques assenyalat a l'anunci.  
Transcorreguts, no obstant això, 10 dies naturals següents a la data indicada sense que s'haja rebut la proposició, aquesta no serà admesa en cap cas.  
Una vegada lliurada o remesa la documentació, no podrà ser retirada, llevat que la retirada de la proposició siga justificada.  
Acabat el termini de recepció de proposicions, el notari, a requeriment de l'urbanitzador, expedirà un certificat de la documentació rebuda o de l'absència de licitadors, si és el cas, la qual conjuntament amb aquella remetran a l'òrgan de contractació.  
Si s'haguera anunciat la remissió per correu, amb els requisits establits anteriorment, tan prompte com siga rebuda i, en tot cas, transcorregut el termini de 10 dies indicats en aquest, el notari a requeriment de l'urbanitzador farà constar en el certificat indicat a l'apartat anterior aqueixa circumstància i, una vegada rebuda la documentació la remetrà, igualment, a l'òrgan de contractació.  
11. Presentació d'ofertes pels interessats  
La presentació de proposicions presumeix per part del licitador l'acceptació incondicional de les clàusules del present plec i la declaració responsable que compleix totes i cada una de les condicions exigides per a contractar amb l'urbanitzador.  
Els licitadors presentaran tres sobres tancats i firmats per ell mateix o persona que el represente, en els quals s'indicarà, a més de la raó social i la denominació de l'entitat concursant, el títol del concurs, i contindran: el primer (A) la documentació exigida per a prendre part en el concurs; el segon (B) la corresponent a les referències tècniques; i el tercer (C) la proposició econòmica ajustada al model que s'inclou en aquest plec de clàusules administratives.  
A l'interior de cada sobre es farà constar en un full independent el contingut mitjançant un índex de documents.  
11.1 Sobre A. Documentació administrativa:  
El sobre A) es presentarà amb l'epígraf «Sobre A) Documentació administrativa» i haurà de contindre la següent documentació original o, si escau, fotocopiada i compulsada:  
a. Documents que acrediten la personalitat del licitador.  
Hauran de presentar-se originals o còpies d'aquests documents que tinguen el caràcter d'autèntics d'acord amb la legislació vigent dels documents següents:  
I. Si el licitador fóra persona física:  
i. Document nacional d'identitat o del que, si escau, el substitueix reglamentàriament, així com el número d'identificació fiscal.  
II. Si el licitador fóra persona jurídica:  
1. Escriptura de constitució de l'entitat i, si escau, inscrita al Registre Mercantil o, si escau, registre públic corresponent, quan aquest requisit fóra exigible d'acord amb la legislació mercantil que li siga aplicable.  
2. Poder declarat validat del que presente la plica, a costa del licitador, pel notari abans indicat, o el que legalment el substituïsca, inscrit al Registre Mercantil, o al registre públic corresponent.  
3. Document nacional d'identitat del firmant de la proposició.  
Les empreses estrangeres presentaran els seus documents traduïts del seu idioma oficial al castellà, així com un despatx expedit per l'ambaixada d'Espanya en el país respectiu on se certifique que, d'acord amb la seua legislació, té capacitat per a contractar i obligar-se.  
III. Les unions temporals d'empreses acreditaran la seua capacitat, personalitat i representació en els termes anteriorment citats, i hauran d'indicar els noms i les circumstàncies dels empresaris que conformen la UTE i el percentatge de participació de cada un d'aquests en aquesta UTE.  
b. Documents acreditatius de la representació.  
Els qui compareguen o firmen proposicions en nom d'un altre presentaran una còpia notarial del poder de representació, validat pel notari Luis Barnés Romero o qui legalment el substituïsca, encarregat de la fe pública d'aquest procediment.  
A l'efecte d'aquesta validació dels poders s'estableix com a termini hàbil i improrrogable fins a les 24 hores abans de la finalització del termini per a la presentació d'ofertes.  
Si el licitador fóra una persona jurídica, aquest poder haurà de figurar inscrit al Registre Mercantil, quan siga exigible legalment.  
Igualment, la persona de poder validat a l'efecte de representació, haurà d'acompanyar una fotocòpia compulsada administrativament o un testimoni notarial del seu document nacional d'identitat.  
c. Documents que acrediten la solvència econòmica, financera, tècnica i professional.  
La solvència econòmica i financera de l'empresari podrà acreditar-se per un o més dels següents mitjans:  
I. Informe d'institucions financeres o, si és el cas, justificant de l'existència del compromís d'una assegurança d'indemnització per riscos professionals per un import mínim d'un milió dos-cents mil euros (1.200.000 €).  
II. Tractant-se de persones jurídiques, presentació de comptes anuals o extracte d'aquests, en el cas que la publicació d'aquests siga obligatòria en els estats on aquelles es troben establides.  
III. Declaració relativa a la xifra de negocis global i de les obres realitzades per l'empresa en el curs dels tres últims exercicis de valor igual o superior a qui és objecte d'aquest contracte.  
No s'admetran ofertes presentades per empreses incurses en concurs de creditors.  
La solvència tècnica i professional de l'empresari s'acreditarà mitjançant la seua classificació concurrent com a contractista de l'administració pública en els termes establits en la clàusula 8 del present plec de clàusules administratives particulars.  
En el supòsit de persones jurídiques dominants d'un grup de societats, es podrà tindre en compte a les societats pertanyents al grup, a l'efecte d'acreditació de la solvència econòmica, financera i tècnica professional, o de la corresponent classificació, si escau, de la persona jurídica dominant.  
d. Declaració responsable, realitzada davant de notari de no trobar-se l'empresari incurs en cap de les causes d'incapacitat i incompatibilitat i la resta de prohibicions previstes en la legislació vigent i en aquest plec de clàusules administratives particulars, així com trobar-se al corrent del compliment de les obligacions tributàries i amb la Seguretat Social.  
A aquests efectes s'aplicarà el que disposen els articles 13 al 16 del RGLCAP, i s'exigirà el certificat corresponent acreditatiu dels extrems enumerats anteriorment, al licitador que resulte adjudicatari del contracte abans de l'adjudicació.  
e. Aval, o garantia suficient, a favor de l'urbanitzador del de la unitat d'execució 7.5 del PGOU d'Aspe, açò és, la mercantil Inmuebles Elxas, SL, amb codi d'identificació fiscal T87864360, d'una garantia provisional per un import de 152.694,56 euros, equivalent al 3% del pressupost base de licitació, i en qualsevol de les formes previstes en l'article 91 de la LCSP i 56, 57 i 58 del RGLCAP.  
En cas d'UTE, la garantia provisional podrà constituir-se per una o per diverses de les empreses participants en la unió, sempre que en conjunt s'aconseguisca la quantia requerida en l'apartat anterior i la garantisquen solidàriament tots els integrants de la UTE (article 61.1 RGLCAP).  
F. Declaració de sotmetre's a la jurisdicció dels jutjats i tribunals espanyols de qualsevol ordre, per a totes les incidències que de manera directa o indirecta pogueren sorgir del contracte, amb renúncia, si és el cas, al fur jurisdiccional estranger que poguera correspondre al licitador i la resta de requisits exigits en l'article 44 de la LCSP i pels articles 9 i 10 del RGLCAP, per a les empreses estrangeres pertanyents a països no membres de la Unió Europea.  
g. Les empreses estrangeres no comunitàries, a més, hauran d'acreditar que tenen oberta una sucursal a Espanya, amb designació d'apoderats o representants per a les seues operacions i que estiguen inscrites al Registre Mercantil.  
11.2. Sobre B. Proposta tècnica:  
La proposta tècnica haurà de presentar-se en sobre tancat i lacrat amb l'epígraf «Sobre B) Proposta tècnica» i haurà de contindre la documentació següent:  
A) Estudi de mesuraments i pressupost i proposta de solucions tècniques.  
B) Estudi del projecte des del punt de vista constructiu i mitjans assignats a l'execució de l'obra.  
C) Capacitat tècnica i organització per al desenvolupament i execució de l'obra d'urbanització, control de qualitat i seguretat a l'obra.  
La referida documentació haurà de tindre el contingut suficient per a la valoració dels mèrits establits en els criteris d'adjudicació de conformitat amb la clàusula 12 del present plec.  
11.3. Sobre C. Oferta econòmica:  
L'oferta econòmica es presentarà en sobre tancat i lacrat amb l'epígraf «Sobre C) Oferta econòmica» i contindrà en document original la proposició econòmica d'acord amb el model que s'adjunta al present plec de clàusules administratives com a annex I.  
En aquesta s'expressarà el valor oferit com a preu de contracta de conformitat amb la clàusula 5 del present plec de clàusules administratives particulars.  
Les propostes econòmiques que excedisquen del pressupost base de licitació expressat en la clàusula 5 del present plec seran rebutjades.  
12. Criteris d'adjudicació del procediment  
El procediment per a la selecció de l'empresari constructor de les obres d'urbanització del Programa d'Actuació Integrada de la Unitat d'Execució 7.5 del PGOU d'Aspe es realitzarà prenent en consideració els següents criteris d'adjudicació sobre la proposta tècnica i l'oferta econòmica.  
Atenent a la finalitat pública que persegueixen les obres d'urbanització de l'esmentada UE 7.5, es considera que la valoració de la proposta tècnica ha de ser lleugerament inferior a la valoració de l'oferta econòmica, i serà, al seu torn, necessari que la valoració de la proposta tècnica de cada una de les pliques obtinguen un mínim de 25 punts ponderats perquè se'ls puga valorar l'oferta econòmica i resultar adjudicataris del concurs.  
És a dir, qualsevol proposta tècnica haurà d'obtindre un mínim de 25 punts ponderats a fi a garantir la qualitat tècnica en les obres d'urbanització, perquè se li valore l'oferta econòmica i puga, en conseqüència, resultar adjudicatari del concurs.  
A) La valoració tècnica implicarà 45 punts de la valoració total del concurs. Puntuació 0-45 punts.  
I. Estudi de mesuraments i pressupost i proposta de solucions tècniques (fins a 20 punts).  
II. Estudi del projecte des del punt de vista constructiu i assignació de mitjans mecànics a l'obra (fins a 20 punts).  
III. Capacitat tècnica i mitjans humans assignats per al desenvolupament i execució de l'obra (fins a 5 punts).  
B) La valoració econòmica implicarà 55 punts de la valoració total del concurs. Puntuació 0-55 punts.  
I. Valoració de l'oferta econòmica (fins a 55 punts).  
A.1. Estudi de mesuraments i pressupost i proposta de solucions tècniques.  
Amb l'objecte de ponderar el grau de coneixement i compromís amb el projecte que tinga cada una de les empreses licitadores, s'haurà d'aportar:  
- Estat de mesuraments del projecte individualitzat per partides, en què s'analitzaran expressament els mesuraments en què existisca discrepància significativa, tant en menor com en major mesurament. El licitador haurà d'assumir les diferències de mesurament detectat i fer una declaració expressa de renúncia a qualsevol reclamació posterior per diferència entre els mesuraments presentats i es ponderarà adequadament en la valoració.  
- Declaració expressa de les unitats d'obra que no estan incloses en els mesuraments o en el projecte i, si escau, si el cost d'aquestes s'assumeixen de forma parcial o total pel licitador, i la mesa de contractació valorarà aquesta circumstància amb vista a l'assignació de la puntuació.   
- Relació de preus descompostos i preus unitaris que conformen totes i cada una de les partides d'obra, amb expressió de rendiments.  
- La proposta de solucions tècniques han de partir de l'estudi detallat del projecte d'urbanització, de la seua anàlisi i contrast amb la realitat física dels terrenys i amb les necessitats funcionals del destí final d'aquests i podran suposar el redimensionament de les infraestructures de serveis a les parcel·les. Aquestes propostes hauran de respectar les normes tècniques i administratives aplicables i en cap cas podran justificar un increment del pressupost.  
A.2. Estudi del projecte des del punt de vista constructiu.  
A l'efecte de valorar el grau de coneixement que, des del punt de vista constructiu, té el licitador sobre el projecte d'execució de les obres, haurà d'aportar la documentació següent:  
a. Estudi de l'àmbit del polígon, en què s'indicarà topografia, serveis, accessos, etcètera. Acompanyarà un plànol d'organització general d'obra, que incloga la ubicació de casetes d'obra, vestidors, menjador, zona d'amuntegament, accessos, tanques provisionals.  
b. Memòria tecnicodescriptiva que contemple les característiques més rellevants del projecte i el seu procés constructiu, que inclourà en aquesta memòria un programa d'execució amb terminis parcials i totals, activitats crítiques, diagrama de Gantt, inversions mensuals a preus de projecte.  
c. Estudi de préstecs de materials per a esplanada, pedreres, plantes de formigó i plantes d'aglomerat asfàltic.  
d. Mitjans mecànics, maquinària i equips adscrits a l'execució de l'obra.  
En relació als apartats c) i d) anteriors, es preferirà l'opció que plantege que aqueixos mitjans són propietat de l'empresa licitadora a què plantege la seua disponibilitat per acords de subcontractació o arrendament amb tercers, i es validarà aqueixa circumstància a l'hora d'assignar la puntuació corresponent per aquest apartat.  
A.3. Capacitat tècnica i mitjans assignats per al desenvolupament i execució de l'obra d'urbanització, control de qualitat i seguretat a l'obra.  
a. Aptitud tècnica. Relació de personal tècnic, amb titulació, currículum professional, així com el percentatge de dedicació a l'execució de l'obra. S'aportarà un organigrama que descriga l'organització de l'equip tècnic d'obra així com de les unitats de qualitat i gestió mediambiental.  
b. Pla d'assajos i control de qualitat. El licitador aportarà un pla d'assajos per a totes les unitats d'obra subjectes a control, amb expressió de lots, tipus i quantitat d'assajos a realitzar per cada lot.  
c. Pla de Seguretat i Salut per a l'execució de les obres en què s'explicite la idoneïtat del pla adoptat per a garantir la seguretat i salut en l'execució de l'obra.  
Només passaran a la fase de valoració econòmica aquelles ofertes presentades que en aquest apartat obtinguen 25 punts o més.  
B.1. Valoració de l'oferta econòmica.  
Les ofertes econòmiques es valoraran de conformitat amb la fórmula d'interpolació lineal prevista en l'article 85 del RGLCAP.  
En tot cas, la baixa màxima haurà d'estar per damunt de la baixa temerària.  
Als efectes del present plec, es considerarà oferta temerària o desproporcionada tota proposta econòmica inferior o igual al 90% de la mitjana aritmètica de les ofertes econòmiques acceptades en el concurs.  
La puntuació final de cada licitador serà per tant la suma de la puntuació obtinguda en l'alternativa tècnica i en l'oferta econòmica.  
13. Òrgan de contractació  
A fi de valorar les ofertes presentades es constituirà una mesa d'adjudicació, denominada òrgan de contractació, que estarà composta per tres membres, designats per l'agent urbanitzador.  
14. Procediment d'adjudicació  
14.1. Obertura i qualificació de la documentació administrativa (sobre A).  
A l'onzé dia hàbil a comptar de la finalització del termini per a la presentació de pliques, l'òrgan de contractació procedirà a la qualificació de la documentació administrativa presentada pels licitadors en el sobre A).  
A l'efecte de l'expressada qualificació, s'ordenarà l'obertura del sobre A) presentat per cada licitador i el notari alçarà acta de la relació de documents que figuren en cada un d'aquests.  
Si s'observaren defectes formals esmenables per no ser essencials en la documentació presentada per algun licitador, concedirà un termini de tres dies perquè el licitador ho esmene, i serà suficient a l'efecte de notificació la comunicació per telefax, correu electrònic o telèfon al domicili social del licitador.  
No es consideraran esmenables l'incompliment de terminis que aquest plec haja declarat com improrrogables.  
La no-realització de l'esmena dins del termini i la forma escaient determinarà la inadmissió del licitador de què es tracte del concurs, per la qual cosa no es procedirà a l'obertura i valoració dels sobres B) i C) de la proposta en qüestió.  
Si la documentació continguera defectes substancials o deficiències materials no esmenables, es rebutjarà la proposició.  
No tindrà en cap cas la consideració de defecte esmenable la falta o insuficiència de prestació de garantia provisional.  
14.2. Obertura del sobre B): valoració de les propostes tècniques.  
Una vegada qualificades les pliques i esmenats, si escau, els defectes detectats per la mesa de contractació, al quinzé dia hàbil des de la finalització del termini per a la presentació de pliques, l'òrgan de contractació procedirà, en acte públic i sota fe notarial, a l'obertura de les propostes tècniques contingudes en el sobre B) d'aquelles pliques qualificades de forma favorable, quant al compliment dels requisits formals del sobre A).  
El notari farà constar les actuacions i incidències que es produïsquen mitjançant una diligència en l'acta del concurs, supervisant i assessorant, així mateix, sobre el compliment de la legalitat formal durant el referit acte.  
Es donarà coneixement als interessats del nombre de propostes tècniques rebudes i el nom dels licitadors, i dona`rà lloc a aquells perquè puguen comprovar que el sobre B) està en idèntiques condicions que va ser lliurat.  
Les ofertes que corresponguen a proposicions rebutjades per defectes en el sobre A) quedaran excloses del procediment d'adjudicació del contracte i els sobres que les continguen no podran ser oberts.  
Finalitzat l'acte públic i, a l'empara del que estableix l'article 134 i 136.2 de la LCSP en relació amb l'article 80.2 del RGLCAP, l'òrgan de contractació procedirà a valorar la proposta tècnica continguda en el citat sobre B) de conformitat amb els criteris d'adjudicació i ponderació establits en el present plec.  
Pel que fa a això, l'òrgan de contractació podrà requerir tots els informes tècnics que considere necessaris.  
En el termini màxim de 15 dies des de l'obertura del sobre B), l'òrgan de contractació haurà de formular una valoració de les propostes tècniques, i assenyalarà aquelles propostes que hauran de ser rebutjades ja que, de conformitat amb la clàusula 12 del present plec de clàusules administratives particulars, la seua oferta tècnica no aconsegueix el llindar mínim exigible pel que fa això.  
14.3. Obertura del sobre C): valoració del concurs i proposta d'adjudicació.  
Al setzé dia hàbil des de l'obertura del sobre B), l'òrgan de contractació procedirà, en acte públic i sota fe notarial, a l'obertura de les ofertes econòmiques contingudes en el sobre C) d'aquelles ofertes que hagen sigut admeses per superar el llindar mínim exigible des del punt de vista tècnic. És a dir, únicament es procedirà a l'obertura d'aquelles pliques en què la seua proposta tècnica haja aconseguit una puntuació igual o superior als 25 punts.  
El notari farà constar les actuacions i incidències que es produïsquen mitjançant diligència en l'acta del concurs, supervisant i assessorant, així mateix, sobre el compliment de la legalitat formal durant el referit acte.  
Es donarà coneixement al públic del nombre de propostes tècniques rebudes i el nom dels licitadors, donant lloc als interessats perquè puguen comprovar que el sobre C) està en idèntiques condicions en què va ser lliurat.  
Les ofertes que corresponguen a proposicions rebutjades per no aconseguir el llindar mínim des del punt de vista tècnic que resultava exigible, quedaran excloses del procediment d'adjudicació del contracte i els sobres que les continguen no podran ser oberts, i seran custodiats pel notari que tutele el procediment.  
Finalitzat l'acte públic, l'òrgan de contractació procedirà a valorar el sobre C) de cada una de les pliques qualificades favorablement, i aplicarà els criteris d'adjudicació i les ponderacions establits en la clàusula 12 del present plec de clàusules administratives.  
Pel que fa això, l'òrgan de contractació podrà requerir tots els informes tècnics que considere necessaris.  
En el termini màxim de cinc dies des de l'obertura del sobre C), l'òrgan de contractació haurà de formular una proposta d'adjudicació provisional a favor del licitador que haguera efectuat la millor oferta del seu conjunt, la qual -juntament amb la resta de propostes presentades, fins i tot les qualificades negativament-, se sotmetrà a l'Ajuntament d'Aspe, per a la seua ratificació o rectificació.  
La proposta d'adjudicació provisional no crea cap dret a favor de l'empresari proposat, ni davant de l'urbanitzador ni davant de l'administració mentre no s'haja ratificat o rectificat per aquesta última i s'haja adjudicat definitivament el contracte en conseqüència.  
15. Adjudicació  
15.1. Adjudicació provisional.  
Una vegada rebudes totes les propostes per l'Ajuntament, es traslladaran aquestes als serveis municipals perquè emeten un informe preceptiu no vinculant en el termini de 10 dies. La falta d'emissió de l'informe en l'indicat termini no impedirà la continuació del procediment.  
L'Ajuntament d'Aspe haurà de determinar si la qualificació de la personalitat, capacitat i solvència dels licitadors efectuada per l'òrgan de contractació va ser correcta, i, a continuació, haurà de ratificar o rectificar la proposta d'adjudicació provisional.  
La resolució municipal haurà de produir-se en el termini màxim de 15 dies, a comptar des de l'endemà d'aquell en què la proposta d'adjudicació emesa per l'òrgan de contractació tinga la seua entrada al Registre d'aqueix Ajuntament.  
De no dictar-se la resolució de ratificació o rectificació dins del termini assenyalat en el paràgraf precedent, s'entendrà ratificada la proposta d'adjudicació.  
L'Ajuntament d'Aspe ratificarà la proposta de l'urbanitzador, excepte quan aquesta infringisca la normativa aplicable, el present plec de clàusules particulars i de prescripcions tècniques o les bases de programació i, en particular, les regles sobre desqualificació d'ofertes que incórreguen en baixa temerària de conformitat amb la clàusula 12 del present plec i en la normativa aplicable sobre contractació de les administracions públiques.  
Si existeix alguna de les infraccions previstes en l'apartat anterior, l'administració deixarà sense efecte la convocatòria i ordenarà la incoació d'un nou procediment i la devolució de les pliques presentades. S'exceptua el supòsit en què la infracció afecte exclusivament el licitador proposat per l'òrgan de contractació, i en aquest cas l'adjudicació haurà de tindre lloc a favor del següent licitador no afectat per la infracció.  
La resolució per la qual l'Ajuntament ratifique o rectifique l'adjudicació provisional de l'empresari constructor es notificarà a l'urbanitzador, a l'òrgan de contractació, a l'empresa o UTE l'oferta de la qual haja sigut seleccionada i a tots els participants en la licitació dins del termini màxim de cinc dies hàbils, i es publicarà en el Diari Oficial de la Comunitat Valenciana.  
El certificat municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'òrgan de contractació i l'urbanitzador a l'administració actuant.  
En el cas que la proposta d'adjudicació que eleve l'òrgan de contractació juntament amb l'urbanitzador a l'Ajuntament recaiga sobre una oferta que, de conformitat amb el que estableix aquest plec haja plantejat el redimensionament de les infraestructures de serveis a les parcel·les, respecte del que preveu el projecte d'urbanització, la ratificació municipal d'aqueixa adjudicació implicarà l'aprovació municipal d'aquestes.  
La proposta d'adjudicació provisional no crea cap dret a favor de l'empresari proposat, ni davant de l'urbanitzador ni davant de l'administració, mentre no s'haja ratificat o rectificat per aquesta última i s'haja adjudicat definitivament el contracte en conseqüència.  
Els qui resulten adjudicataris provisionals del contracte hauran de constituir una garantia a favor de l'agent urbanitzador del 5% de l'import d'adjudicació, exclòs l'impost sobre el valor afegit, en el termini de 15 dies hàbils a comptar des de l'endemà de la publicació de la resolució de ratificació de l'adjudicació provisional. S'aplicaran els articles 58 i 61 del RGLCAP quant a les formalitats a complir a l'hora de constituir aquesta garantia.  
Durant aquest mateix termini, l'adjudicatari haurà de presentar la documentació justificativa de trobar-se al corrent de les seues obligacions tributàries i amb la Seguretat Social, i qualssevol altres documents acreditatius de la seua aptitud per a contractar i de l'efectiva disposició dels mitjans que s'haguera compromés a dedicar o adscriure a l'execució del contracte.   
La no-constitució de la garantia definitiva dins del termini assenyalat, per causes imputables a l'adjudicatari provisional, donarà lloc que l'òrgan de contractació declare decaiguda l'adjudicació provisional a favor seu, i s'aplicarà el que disposa l'article 135.5 de la LCSP  
La garantia no serà tornada o cancel·lada fins que s'haja produït el venciment del termini de garantia i complit satisfactòriament el contracte o fins que es declare la resolució d'aquest sense culpa del contractista.  
Aquesta garantia respondrà dels conceptes inclosos en l'article 88 de la LCSP.  
15.2. Adjudicació definitiva.  
L'adjudicació provisional serà elevada a definitiva dins dels 10 dies hàbils següents a aquell en què expire el termini assenyalat en l'apartat anterior, sempre que l'adjudicatari haja presentat la documentació assenyalada i constituïda la garantia definitiva.  
Quan no procedisca l'adjudicació definitiva del contracte al licitador que haguera resultat adjudicatari provisional per no complir aquest les condicions necessàries per a això, abans de procedir a una nova convocatòria, l'agent urbanitzador podrà efectuar una nova adjudicació provisional, per l'ordre en què hagen quedat classificades les seues ofertes, de conformitat amb el procediment previst en l'apartat 15.1 del present plec.  
L'adjudicació definitiva del contracte es notificarà als candidats i licitadors, de conformitat amb el que disposa l'article 137 de la LCSP.  
L'adjudicació definitiva del contracte es publicarà en el Diari Oficial de la Unió Europea i en el Diari Oficial de la Comunitat Valenciana, en un termini no superior a 48 dies des de la data d'adjudicació del contracte.  
16. Despeses a càrrec de l'adjudicatari  
Al marge de les despeses que es deriven directament del que estableix el present plec de clàusules administratives, aniran a compte de l'adjudicatari les despeses següents:  
1. Les instal·lacions generals i específiques necessàries per al personal d'obra (oficines, vestidors, lavabos, etc.) així com el tancament del solar.  
2. El consum d'energia elèctrica i aigua necessàries per a l'execució de les obres, així com les seues connexions provisionals, inclòs l'ús d'equips electrògens en el cas que fóra necessari.  
3. El control de qualitat de les distintes unitats d'obra d'acord al pla de control presentat pel contractista i acceptat per la direcció facultativa.  
4. La instal·lació d'una caseta d'obra adequada a l'equip i suficientment dotada i mantinguda a disposició exclusiva de la direcció facultativa i l'urbanitzador.  
5. Els tributs estatals, municipals i autonòmics que deriven del contracte.  
6. Assumir el pagament de l'IVA, que s'entendrà inclòs dins del preu d'adjudicació.  
7. Els de formalització pública del contracte.  
8. Els anuncis d'informació pública relatius al contracte.  
17. Formalització del contracte  
El contracte es formalitzarà dins del termini de 30 dies a comptar des de l'endemà de la notificació de l'adjudicació definitiva al licitador seleccionat, si bé amb caràcter previ o simultani l'adjudicatari haurà de pagar la quantitat total corresponent a les despeses dels anuncis de licitació en diaris i butlletins oficials, premsa i altres mitjans de difusió.  
Aquest document s'elevarà a escriptura pública si es requereix per qualsevol de les parts. Les despeses derivades aniran a càrrec de qui la sol·licite.  
Quan per causes imputables al contractista no poguera formalitzar-se el contracte dins del termini indicat, l'urbanitzador podrà acordar la resolució d'aquest, i serà tràmit necessari l'audiència de l'interessat. En aquest supòsit procedirà la confiscació de la garantia provisional i la indemnització dels danys i perjudicis ocasionats.  
En aquest cas, que l'urbanitzador acorde la resolució del contracte, podrà adjudicar el mateix a la següent millor oferta segons la proposta d'adjudicació efectuada per l'òrgan de contractació, o procedir novament a licitar les obres d'urbanització.  
En el cas que les causes de no formalització anassen imputables a l'urbanitzador, s'indemnitzarà el contractista dels danys i perjudicis que la demora li poguera ocasionar, amb independència que poguera sol·licitar la resolució del contracte a l'empara del que disposa l'article 206.d de la LCSP.  
La formalització del contracte constitueix una condició ineludible per a l'inici de l'execució del contracte. Un exemplar original d'aquest contracte es lliurarà a l'Ajuntament en el termini màxim de 10 dies des de la formalització.  
18. Duració del contracte  
El contracte que se subscriga entre l'empresari constructor seleccionat i l'urbanitzador per a l'execució de les obres d'urbanització s'estendrà temporalment des de la seua firma fins que es procedisca a la devolució de la garantia definitiva, la qual tindrà lloc una vegada complides les obligacions que s'adquirisquen en virtut del contracte.  
La devolució o cancel·lació de la garantia definitiva no tindrà lloc fins que s'expedisca un certificat de final d'obra i aquest el reba l'Ajuntament d'Aspe per complir les condicions adequades per a ser destinada a l'ús públic i transcórrega el termini de garantia d'un any establit en la clàusula 21 del present plec.  
19. Execució del contracte  
19.1. Risc i ventura del contractista i revisió de preus.  
El contracte s'entendrà convingut a risc i ventura de l'adjudicatari qui no podrà sol·licitar alteració alguna de les clàusules que s'estableixen en el present plec de clàusules administratives.   
En aquest sentit i com a reflex de risc i ventura que assumeix l'adjudicatari, s'estableix de forma expressa que:  
1. L'adjudicatari assumeix, en el mateix concepte, el risc i ventura de l'evolució de les condicions financeres del mercat al llarg de tot el termini d'execució de l'obra.  
2. L'adjudicatari assumeix el risc i ventura de l'evolució del preu dels materials i altres elements a utilitzar en l'obra sobre el pressupostat en la seua oferta.  
19.2. Documents tècnics per a l'execució de les obres.  
Les obres objecte d'aquest contracte es repleguen en el Projecte d'Urbanització de la Unitat d'Execució 7.5 del PGOU d'Aspe, redactat per l'empresa Inmuebles Elxas, SL, que ha sigut aprovat definitivament per l'Ajuntament d'Aspe.  
La resta de documents necessaris per a l'adequada realització de les obres i el compliment de la normativa en matèria de seguretat i salut laboral seran realitzats i sufragats pel contractista que resulte seleccionat per l'urbanitzador.  
A més, en l'execució d'obres es portarà a l'obra el reglamentari llibre d'ordres i assistències degudament diligenciat. En aquest la direcció facultativa anotarà totes les ordres, instruccions, aclariments i, en general, totes les comunicacions que siguen necessàries per al desenvolupament de les obres, autoritzant-les amb la seua firma, i el el contractista haurà de firmar l'«assabentat» de les esmentades ordres o instruccions, i expressarà la data en què van ser donades i rebudes.  
Així mateix es portarà un llibre d'incidències on el contractista podrà anotar les que considere rellevants per al desenvolupament de l'obra i del contracte. La direcció facultativa li firmarà l'«assabentat» amb expressió de la data i els comentaris que crega oportuns sobre aquesta.  
19.3. Obligacions laborals i socials.  
L'adjudicatari està obligat al compliment de les disposicions vigents en matèria laboral, de Seguretat Social i seguretat i salut en el treball, per la qual cosa, amb independència que hi haja estudi de seguretat i salut i siga exigible el pla corresponent, estarà obligat a disposar de les mesures en aquesta matèria exigida per aquestes disposicions, i aniran a càrrec seu les despeses que això origine.  
Aniran directament a compte de l'adjudicatari totes les meritacions de personal, incloses les assegurances socials, els impostos i les hores extraordinàries possibles que regulen les disposicions vigents en el moment actual o les que s'aproven durant el període de vigència del contracte.  
El personal adscrit per l'adjudicatari a la prestació objecte del contracte no tindrà cap relació laboral ni amb l'Ajuntament d'Aspe ni amb l'urbanitzador del PAI de la Unitat d'Execució 7.5 del PGOU d'Aspe, i dependrà exclusivament de l'adjudicatari, el qual tindrà tots els drets i deures inherents a la seua qualitat d'empresari respecte d'aquest.  
19.4. Direcció facultativa de les obres.  
La direcció facultativa de les obres serà responsabilitat exclusiva de l'urbanitzador.  
A aquest respecte, l'empresari constructor haurà de posar a disposició de la direcció facultativa un cap d'obra amb la qualificació adequada que atenga a qualssevol requeriments relacionats amb el funcionament i execució de l'obra.  
19.5. Iniciació de les obres d'urbanització de l'àmbit urbanístic del PAI de la UE-7.5 d'Aspe.  
L'inici de les obres d'urbanització de l'àmbit urbanístic del PAI de la Unitat d'Execució 7.5 del PGOU d'Aspe es produirà en el termini màxim d'una setmana a comptar de l'acta de comprovació del replantejament de les obres.  
Amb caràcter previ a l'inici de les obres l'urbanitzador podrà requerir a l'empresari constructor seleccionat perquè realitze operacions preparatòries com ara instal·lació i replega de materials o equips de maquinària adscrits a l'obra, desbrossaments, preparació del terreny l'import del qual es repercutirà en el primer certificat parcial d'obra una vegada iniciades aquestes a partir de l'acta de comprovació del replantejament.  
19.6. Assajos i anàlisis de materials i unitats d'obra.  
La direcció facultativa ordenarà que es verifiquen els assajos, les anàlisis, les proves i els controls de qualitat externs que resulten pertinents d'acord amb el projecte de construcció, i verificarà que es realitzen els previstos en el pla d'autocontrol de qualitat i en la legislació vigent aplicable.  
L'adjudicatari haurà de formalitzar, a aquests efectes, el contracte corresponent amb una empresa acreditada i independent per a realitzar les anàlisis, les proves, els controls i els assajos que es reflectisquen en la seua proposta tècnica. Les despeses que s'hi originen aniran a compte de l'adjudicatari.  
Les despeses d'assajos i proves addicionals que la direcció facultativa considere necessaris, destinats a informació, verificació o comprovació de les unitats d'obra, els pagarà el contractista adjudicatari, sempre que estiguen mal executades.  
L'adjudicatari que execute les obres, haurà de facilitar les comeses de la direcció facultativa i de les entitats acreditades assessores d'aquesta, relatius als assajos, proves i controls de qualitat que estimen pertinents, als efectes de les quals proporcionarà els mitjans que siguen necessaris per al seu desenvolupament, com ara mitjans auxiliars, productes, energia i aigua.  
19.7. Recepció i recusació de materials i productes.  
L'adjudicatari només pot utilitzar els materials i productes en l'obra amb l'examen i acceptació previs per la direcció facultativa en els termes i la forma que aquesta assenyale per al correcte compliment de les condicions convingudes.  
En tot cas, la recepció dels materials i productes per la direcció facultativa no eximeix l'adjudicatari de la seua responsabilitat del compliment de les característiques exigides per a aquests en el plec de prescripcions tècniques particulars del projecte i la resta de documents d'aquest.  
Així mateix, la recepció i el rebuig dels materials i productes per la direcció facultativa ha d'efectuar-se en compliment de les característiques exigides per aquests al plec de prescripcions tècniques particulars del projecte i la resta de documents d'aquest.  
19.8. Senyalitzacions d'obres.  
Amb independència de les senyalitzacions d'obres que estarà obligat a instal·lar l'adjudicatari d'acord amb el Pla de Seguretat i Salut o per les disposicions aplicables, estarà igualment obligat a instal·lar i conservar durant tota la duració de la vigència del contracte, els cartells expressament determinats per l'Ajuntament d'Aspe i l'urbanitzador als llocs que li siguen indicats.  
En els cartells indicats es faran constar les mencions que establisca l'Ajuntament d'Aspe i l'urbanitzador.  
19.9. Unitats d'obres defectuoses, mal executades o no ajustades al projecte.  
Es consideraran com a unitats d'obra defectuoses, mal executades o no ajustades al projecte d'urbanització, aquelles que no complisquen estrictament amb les característiques qualitatives i quantitatives definides per a aquestes en el projecte.  
En el cas de les unitats d'obres defectuoses, la direcció facultativa haurà d'ordenar, durant el curs de l'obra i sempre abans de l'acreditació, les correccions que siguen necessàries, sempre que aquestes siguen factibles sense alterar les condicions estructurals, funcionals o estètiques i sense que afecten desfavorablement altres unitats d'obra, o bé les substitucions, demolicions i reconstruccions que siguen necessàries, i anirà a compte de l'adjudicatari el cost corresponent i sense que això supose una ampliació del termini contractual.  
La direcció facultativa ordenarà totes les operacions o accions que considere necessaries per a comprovar l'existència d'una mala execució o defectes.  
Si la direcció facultativa tinguera fundades raons per a creure en l'existència de vicis ocults de construcció imputables a l'execució de les obres, ordenarà efectuar en qualsevol moment, les anàlisis, les proves o els assajos, destructius o no, que crega necessaris per a reconéixer els treballs que supose defectuosos.  
19.10. Modificacions imposades o autoritzades per l'Ajuntament d'Aspe.  
Si l'Ajuntament d'Aspe imposa o autoritza l'urbanitzador la realització de noves obres no previstes en el Projecte d'Urbanització de la Unitat d'Execució 7.5 del PGOU d'Aspe redactat per l'empresa Inmuebles Elxas, SL, i aprovat definitivament per l'Ajuntament d'Aspe, el contractista estarà obligat a executar les obres esmentades una vegada reba l'oportuna notificació per part de l'urbanitzador i s'aplicaran els preus unitaris fixats a l'oferta i, si no n'hi ha, els preus contradictoris regulats en l'apartat 19.11.  
19.11. Preus contradictoris.  
D'acord amb el que estableix l'apartat anterior, s'estableix a l'efecte de fixar el preu contradictori per la direcció facultativa, que aquesta haurà d'utilitzar els següents valors, per ordre de prelació en què s'enumeren:  
La descomposició de qualsevol altre preu, que en la seua composició tinguera algun paregut substancial amb el que es pretén configurar i que existisca en el projecte d'urbanització que s'executa.  
El quadre de preus d'urbanització del Col·legi d'Enginyers de Camins.  
El quadre de preus d'instal·lacions del Col·legi d'Enginyers Industrials.  
El preu contradictori corresponent es confeccionarà amb la fórmula següent:  
P = P1 \* 1,05  
Sent,  
P = Preu total a certificar pel constructor sense IVA.  
P1 = Preu d'execució material extret de l'aplicació dels criteris indicats més amunt per part de la direcció facultativa (utilitzant unitaris, complexos i funcionals relatius a productes i unitats d'obra).  
1,05 = Factor que engloba els conceptes de despeses generals i el benefici industrial del constructor, xifrats ambdós en un 5%.  
La determinació per la direcció facultativa del preu contradictori en la forma indicada en l'apartat anterior haurà d'obtindre el vistiplau de l'urbanitzador, a través de la persona que designe a aquests efectes, abans de ser traslladat a l'empresari constructor seleccionat.  
En els supòsits que no s'admeta pel contractista el preu contradictori fixat per la direcció facultativa d'acord amb els apartats anteriors les parts sotmetran les seues diferències a arbitratge, segons el que estableix la clàusula 26 d'aquest plec, sense que en cap cas puguen paralitzar-se les obres per aquesta causa.  
20. Certificats i formes de pagament.  
Mensualment, dins dels set primers dies de cada mes, el contractista mesurarà les unitats d'obra executades durant el mes anterior.  
Per a les obres o parts d'obres les dimensions i característiques de les quals hagen de quedar posteriorment i definitivament ocultes, el contractista està obligat a avisar el director facultatiu de les obres amb la suficient antelació, a fi que aquest puga realitzar els corresponents mesuraments i presa de dades, i alçar els plànols que les definisquen, la conformitat de les quals subscriurà el contractista.  
Si no hi ha un avís anticipat, l'existència del qual correspon provar el contractista, aquest queda obligat a acceptar les decisions de la direcció facultativa sobre aquest particular.  
El contractista, prenent com a base els mesuraments de les unitats d'obra executades que es refereixen els paràgrafs anteriors i els preus inclosos en la seua oferta, redactarà mensualment el corresponent certificat parcial d'obra valorada a origen, en la qual expressarà el percentatge d'execució de la distintes unitats en funció de l'oferta presentada per aquest.  
A l'efecte de l'elaboració dels certificats d'obra es tindrà en consideració l'estat de mesuraments i la relació de preus unitaris i descompostos que el contractista haurà presentat en la seua oferta tècnica, documents que tindran el caràcter d'invariables, atés que ens trobem davant d'un contracte clau en mà a preu tancat, i que per aquest motiu es firmaran juntament amb el contracte.   
Les unitats d'obra no previstes en el contracte requeriran per a la seua incorporació als certificats d'obra l'autorització de l'urbanitzador amb un informe previ del director facultatiu de les obres.   
Una vegada redactat el certificat parcial d'obra, ratificat per la direcció facultativa i firmat pel representant designat a aquest efecte per l'urbanitzador, la qual cosa tindrà lloc en el termini màxim de 10 dies a comptar des del lliurament a aquest, es remetrà a l'Ajuntament d'Aspe per a la seua aprovació.  
Si hi ha errors en el valor del certificat no superior o inferior al 10% del valor del certificat del mes, aquests s'esmenaran en el següent certificat.  
Els certificats tindran el concepte de pagaments a compte i no suposaran en cap cas recepció de les distintes parts d'obra certificades.  
Si després d'un mesurament apareix algun vici ocult en algun element, i aquest vici no estiguera esmenat en el següent certificat, aquesta unitat figurarà en aqueix certificat com no acabada, així com en tots els certificats que es necessiten per al seu acabament, amb els consegüents efectes negatius en l'import abonable del mes.  
Una vegada acceptada per l'urbanitzador el corresponent certificat parcial de les obres executades, l'urbanitzador lliurarà al constructor un document de pagament per un import del certificat parcial, amb el venciment que s'haja proposat en l'oferta seleccionada que serà com a mínim de 60 dies des de la data del certificat d'obra.   
Quant al cost, repercussió i pagament de l'impost sobre el valor afegit caldrà ajustar-se al que disposa la llei.  
El contractista emetrà la factura corresponent a l'import que satisfaça l'urbanitzador d'acord amb allò que s'ha indicat en els apartats precedents.  
21. Compliment de l'execució de les obres  
El contracte, pel que afecta l'execució de l'obra, s'entendrà complit pel contractista en el moment en què aquest haja realitzat l'obra d'acord amb els termes previstos en el projecte d'urbanització aprovat.  
Una vegada acabades les obres, l'urbanitzador fixarà la data de la recepció i, a aquest objecte, citarà per escrit la direcció facultativa, el tècnic municipal i el contractista. Entre la citació (que es registrarà d'entrada a l'Ajuntament) i la data fixada per a la recepció s'ha d'intercalar un període mínim de 20 dies hàbils, a fi de possibilitar qualssevol comprovacions i inspecció amb els serveis municipals i companyies subministradores.  
La recepció de les obres es produirà amb la firma de l'acta de recepció per part dels intervinents assenyalats en el paràgraf anterior, i serà en tot cas preceptiva l'acceptació de les obres per l'Ajuntament d'Aspe. Aquesta acta de recepció se subscriurà per tots els assistents i cada un d'ells retirarà un exemplar original.  
El contractista té l'obligació d'assistir a la recepció de les obres. Si no compleix amb aquesta obligació l'urbanitzador li remetrà el seu exemplar de l'acta perquè en el termini de 10 dies hàbils puga realitzar les al·legacions que crega oportunes que hauran de ser contestades per l'urbanitzador.  
Si les obres es troben en bon estat i d'acord amb les prescripcions previstes al projecte, els seus modificats o ordres donades per la direcció facultativa amb el vistiplau de l'urbanitzador, les obres es donaran per rebudes.  
Si les obres no es troben en estat de ser rebudes es farà constar així a l'acta i la direcció facultativa, o el tècnic municipal, assenyalarà els defectes observats, detallarà les instruccions necessàries i fixarà un termini per a esmenar-les. Si transcorregut termini indicat el contractista no ha realitzat les esmenes ordenades, es podrà atorgar un nou termini o resoldre el contracte.  
22. Termini de garantia  
El termini de garantia de les obres descrites en la clàusula 1 d'aquest plec de clàusules administratives serà d'un any a comptar des de la data de la firma de l'acta de recepció de les obres per part de l'Ajuntament d'Aspe amb les formalitats establides en la clàusula precedent, o si escau, de la data de la terminació de l'última reparació de deficiències imputables al contractista.  
Dins del termini de 15 dies anteriors al compliment del termini de garantia, el director facultatiu de l'obra, d'ofici o a instància del contractista, redactarà un informe sobre l'estat de les obres, del qual es traslladarà als serveis tècnics municipals l'endemà de la seua emissió. Si aquest informe fóra favorable (i, al seu torn, és informat favorablement pels serveis tècnics municipals en l'esmentat termini), el contractista quedarà rellevat de tota responsabilitat, i es procedirà a la devolució i cancel·lació de la garantia, excepte el que disposa l'article 219 de la LCSP que regula la responsabilitat per vicis ocults.  
Si l'informe de la direcció facultativa, o dels serveis tècnics municipals, no fóra favorable i els defectes observats es deuen a deficiències en l'execució de l'obra i no a l'ús d'allò que s'ha construït, durant el termini de garantia el director facultatiu procedirà a dictar les oportunes instruccions al contractista per a la deguda reparació d'allò que s'ha construït, i es concedirà un termini per a això durant el qual continuarà encarregat de la conservació de les obres, amb la imposició de les penalitats corresponents per la demora en la finalització de l'obra, i sense dret a percebre cap quantitat per ampliació del termini de garantia.  
Per tant, el contractista respondrà durant el termini de garantia tan sols dels defectes i de la conservació de les obres lliurades, i quedaran desplaçats els altres riscos a l'administració, pel fet mateix del lliurament de les obres. El contractista serà responsable en el període indicat, únicament i exclusivament, i a càrrec seu, de mantindre les obres en perfecte estat de conservació, sense deficiències, però només dels defectes que afloren per roïna o defectuosa execució del que construeix.  
Si el contractista no esmena els defectes, per iniciativa pròpia o a instància del director facultatiu de l'obra (el qual, al seu torn, pot actuar a requeriment dels serveis tècnics municipals), ho farà l'urbanitzador a càrrec de la garantia definitiva, i si aquesta és insuficient, es procedirà a exigir al contractista la diferència, amb la liquidació prèvia del seu import.   
Si l'obra s'arruïna després de l'expiració del termini de garantia per vicis ocults de la construcció, a causa d'incompliment del contracte per part del contractista, respondrà aquests dels danys i perjudicis durant el termini de 15 anys a comptar des de la recepció.  
Transcorregut aquest termini sense que s'haja manifestat cap dany o perjudici, quedarà totalment extingida la responsabilitat del contractista.  
23. Resolució del contracte  
El present contracte quedarà resolt de ple dret per les causes següents:  
a) El mutu acord de les parts.  
b) La pèrdua de la personalitat jurídica del contractista o de l'urbanitzador.  
c) La declaració de situació concursal de qualsevol de les parts.  
d) La cessió a un tercer, per part del constructor seleccionat, dels drets i obligacions que provenen d'aquest contracte sense l'autorització prèvia i expressa de l'urbanitzador.  
e) L'incompliment del termini màxim de terminació de les obres (18 mesos), o els retards parcials en més de 60 dies sobre el planning presentat a l'oferta presentada pel contractista.  
f) El retard de més de 30 dies en l'inici de les obres, comptats des de la firma de l'acta de comprovació del replantejament, excepte autorització expressa de l'urbanitzador.  
g) La suspensió de l'execució de les obres per causa imputable al contractista per un termini superior a 30 dies, excepte autorització expressa de l'urbanitzador. A aquests efectes s'entendrà per paralització la no execució d'obres valorades com a mínim en un 2% del preu del contracte.  
h) No atendre els requeriments de la direcció facultativa relatius a la necessitat reparació, correcció o esmena de deficiències en l'execució de les obres d'urbanització en el termini atorgat a aquest efecte.  
i) L'incompliment de la resta d'obligacions contractuals essencials, establides en aquest plec i les que de manera particular puguen incorporar-se al contracte a la vista dels compromisos assumits per l'empresari constructor seleccionat.  
En els casos imputables al contractista, l'urbanitzador farà seues les quantitats pendents de pagament i la garantia que hi puga existir, sense perjudici de poder efectuar les accions legals necessàries, si aquesta quantitat no fóra suficient per a fer front a les quantitats acreditades.  
En cas de resolució del contracte, l'urbanitzador entrarà en possessió de l'obra alçant acta notarial en què es reflectisca detalladament l'estat d'aquesta, per a procedir a la posterior liquidació de les obres realitzades. A continuació podrà continuar l'obra, ell o un altre contractista, i tindrà el dret però no l'obligació, de fer-se càrrec temporalment de la maquinària i mitjans auxiliars del contractista i d'adquirir els materials i equips replegats i no facturats. Per això indicat, pagarà els preus previstos en el present contracte o si no ho estan, els que es fixen de mutu acord.  
El contractista, s'obliga a retirar en el termini de 30 dies la maquinària i els mitjans auxiliars que no interessen per a la continuïtat de l'obra, i quedaran per a l'urbanitzador els que no foren retirats pel contractista en el termini assenyalat sense que aquest hi puga presentar cap reclamació econòmica.  
24. Responsabilitat del contractista per vicis ocults  
El contractista respondrà, durant els 15 anys següents a la data de la recepció de les obres, dels danys i perjudicis ocasionats per ruïna d'aquestes obres, motivada per vicis ocults en la construcció, a causa de l'incompliment del contracte.  
25. Penalitats  
El contractista està obligat a complir el contracte dins del termini total fixat per a la realització d'aquest, així com dels terminis parcials assenyalats per a la seua execució successiva.  
La constitució en mora del contractista necessitarà intimació prèvia per part de l'urbanitzador.  
Si el contractista incorreguera en demora respecte del termini final d'execució del contracte, per causes que li siguen imputables, l'urbanitzador podrà optar indistintament per la resolució del contracte amb confiscació de la fiança, o per la imposició de les penalitats diàries en la proporció de 0,05 euros per cada 3.000,00 euros del preu del contracte.  
Quan les penalitats per demora arriben a un múltiple del 5% de l'import del contracte, l'urbanitzador tindrà la facultat de resoldre'l o acordar la continuïtat de la seua execució amb la imposició de noves penalitats.   
Si els tècnics directors d'obres observen deficiències en els materials emprats a l'obra, ho comunicaran per escrit a l'urbanitzador i al contractista, que, una vegada oït, procedirà a reposar els elements afectats, sense perjudici de la sanció econòmica que pot arribar fins al 50% del valor dels materials substituïts.  
26. Solució arbitral d'incidències  
Una vegada iniciat els treballs, totes les incidències que puguen sorgir entre la direcció d'obres i el contractista seran tramitades i resoltes per la primera al més prompte possible, i s'adoptaran les mesures convenients per a no alterar el ritme de les obres.  
Quan les incidències sorgides per diferències en la interpretació del que estableix en aquest plec o en el contracte (la present actuació d'obra) o per la necessitat de modificar les condicions contractuals, pel fet que es resolguen de mutu acord, les parts se sotmeten de manera expressa a un arbitratge d'equitat compost per tres àrbitres (poden ser àrbitres els membres integrants de la direcció facultativa de l'obra), un àrbitre designat per l'urbanitzador i un altre pel contractista, i el tercer serà nomenat pel Col·legi d'Arquitectes de la Comunitat Valenciana.  
Les costes i la resta de despeses que es deriven del laude arbitral seran abonades per la part a la qual se li desestimen íntegrament les seues pretensions. En el cas que el laude fóra només parcialment favorable a una de les parts, les costes i la resta de despeses que se'n deriven es pagaran a mitges entre les parts, sempre que les pretensions parcials favorables siguen significatives i ascendisquen a més del 10% de l'import objecte del laude, perquè en el cas de no aconseguir aquest percentatge, s'entendrà que han sigut íntegrament desestimades.  
En el concepte de «costes i despeses» no s'inclouen els honoraris de lletrat i dels perits, dels quals es vulguen fer valdre les parts, perquè les satisfarà la part que contracte els seus serveis.  
Expressament s'estableix que per qualsevol diferència entre les parts, bé siguen tècniques d'execució de les obres, o bé de tipus econòmic per l'import d'aquestes (preus contradictoris) no podran paralitzar-se les obres, amb aquest fi, es redactaran les diferències o qüestions al llibre d'ordres/visites per a posteriorment procedir al nomenament de perits i la resta de tramitacions necessàries per a dictar el corresponent laude.  
Una vegada fixades les diferències o qüestions al llibre d'ordres/visites, les obres s'executaran pel preu assenyalat per la direcció facultativa que pagarà l'urbanitzador en el següent certificat, sense perjudici que aquest pagament tinga el concepte de «a compte» tant per a l'urbanitzador com per al contractista, i serà regularitzat d'acord amb el resultat del corresponent laude.  
En el supòsit que el contractista paralitzara les obres i, per tant, incomplira aquestes condicions, permetrà a l'urbanitzador sol·licitar la resolució contractual, segons està previst en la clàusula 23 del present plec de clàusules administratives particulars.  
Aspe, 15 de març de 2010.- L'administrador únic de la mercantil Inmuebles Elxas, SL: Joaquín Pérez Vázquez.  
ANNEX I  
Model de proposició econòmica.  
(Nom i cognoms) ..., major d'edat, veí d ..., amb domicili a ..., titular del DNI ..., en nom propi (o en representació d ..., amb domicili a ..., segons acredite amb escriptura de poder), assabentat del concurs tramitat per a adjudicar, mitjançant procediment obert, el contracte d'execució de les obres d'urbanització de l'àmbit urbanístic del Programa d'Actuació Integrada de la Unitat d'Execució 7.5 del PGOU d'Aspe, es compromet a efectuar-les en la forma determinada al plec de clàusules administratives particulars i prescripcions tècniques, en el preu d ... euros (en lletra i número), IVA inclòs.  
..., ... d ... de 2010